|  |  |  |  |
| --- | --- | --- | --- |
| Rīgā | Nr.\_ |  | 2020. gada \_\_\_.\_\_\_\_\_\_\_\_ |

.§

**Par informatīvo ziņojumu “Informatīvais ziņojums par Kohēzijas politikas Eiropas Savienības fondu investīciju aktualitātēm (pusgada ziņojums)”**

**TA-…**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Ņemot vērā informatīvā ziņojuma trešajā sadaļā sniegto informāciju par riskiem plānoto e-pakalpojumu lietošanas apjomu sasniegšanai Eiropas Savienības fondu 2007. – 2013. gada plānošanas perioda Izglītības un zinātnes ministrijas projektā Nr.3DP/3.2.2.1.1/14/IPIA/CFLA/001 “Valsts izglītības informācijas sistēmas (VIIS) attīstība”, Satiksmes ministrijas projektā Nr.3DP/3.2.2.1.1/11 /IPIA/CFLA/003 “Starptautiskās kravu loģistikas un ostu informācijas sistēma”, Labklājības ministrijas projektā Nr.3DP/3.2.2.1.1/12/IPIA/CFLA/001 “Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” un Latvijas Republikas Uzņēmuma reģistra projektā Nr.3DP/3.2.2.1.1/10/IPIA/CFLA/002 “Uzņēmumu reģistra informācijas sistēmas izveide”, Izglītības un zinātnes ministrijai, Satiksmes ministrijai, Labklājības ministrijai un Latvijas Republikas Uzņēmumu reģistram izstrādāt un līdz 2020. gada 1. jūnijam ar Centrālo finanšu un līgumu aģentūru saskaņot rīcības plānu projektu efektīvai funkcionēšanai.
3. Ņemot vērā informatīvā ziņojuma ceturtajā sadaļā sniegto informāciju par Eiropas Savienības fondu 2014. – 2020. gada plānošanas perioda VAS “Latvijas dzelzceļš” lielā projekta “Latvijas dzelzceļa tīkla elektrifikācija” riskiem tā sekmīgai pabeigšanai līdz 2023. gada 31. decembrim, Satiksmes ministrijai līdz 2020. gada 1. maijam iesniegt Ministru kabinetā informatīvo ziņojumu par projekta progresu, riskiem un rīcības plānu to novēršanai.
4. Ņemot vērā informatīvā ziņojuma ceturtajā sadaļā sniegto informāciju par Eiropas Savienības fondu 2014. – 2020. gada plānošanas perioda Nacionālā veselības dienesta projekta Nr. 2.2.1.1/17/I/030 “Vienotās veselības nozares elektroniskās informācijas sistēmas tālāka pilnveidošana, sasaistot to ar personas identifikāciju” un projekta Nr. 2.2.1.1/18/I/001 “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu” ieviešanas paaugstinātiem riskiem, Veselības ministrijai kā atbildīgajai nozares ministrijai līdz 2020. gada 31. martam iesniegt Ministru kabinetā informatīvo ziņojumu par projektu progresu, riskiem un turpmākās rīcības plānu.
5. Ņemot vērā informatīvā ziņojuma ceturtajā sadaļā sniegto informāciju par Eiropas Savienības fondu 2014. – 2020. gada plānošanas perioda Veselības ministrijas projekta Nr. 2.2.1.1/17/I/028 “Veselības ministrijas un padotības iestāžu IKT centralizācijas atbalsts”, Labklājības ministrijas projekta Nr. 2.2.1.1/16/I/003 “Deinstitucionalizācijas procesu atbalsta sistēma (pirmā kārta)” un projekta Nr. 2.2.1.1/17/I/007 “Labklājības nozares informācijas un komunikācijas tehnoloģiju centralizācija”, Ekonomikas ministrijas projekta Nr. 2.2.1.1/17/I/031 “Vienotās darba vides izveide visā Ekonomikas ministrijas resorā” un Valsts kancelejas projekta Nr. 2.2.1.1/17/I/018 “Personāla vadības platformas projekts” ieviešanas paaugstinātiem riskiem, Veselības ministrijai, Labklājības ministrijai, Ekonomikas ministrijai un Valsts kancelejai nodrošināt minēto projektu pastiprinātu risku pārvaldību un konkrētu risku mazinošu pasākumu efektīvu ieviešanu. Šajā punktā minētajām iestādēm pēc rūpīgas situācijas analīzes, konstatējot ievērojamus riskus projektu sekmīgai pabeigšanai līdz 2023. gada 31. decembrim, iesniegt Ministru kabinetā informāciju un priekšlikumus rīcībai.
6. Ņemot vērā informatīvā ziņojuma ceturtajā sadaļā sniegto informāciju, saskaņā ar Ministru kabineta 2014. gada 16. decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.– 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu un pagarināt projektu īstenošanas termiņus virs sešiem mēnešiem projektiem, kas iekļauti informatīvā ziņojuma 2. pielikumā “Priekšlikumi atbalsta samazinājuma nepiemērošanai projektos” un 3. pielikumā “Priekšlikumi projektu ieviešanas termiņu pagarinājumiem”.
7. Ņemot vērā informatīvā ziņojuma piektajā sadaļā sniegto informāciju, Iekšlietu ministrijai sadarbībā ar Veselības ministriju un, ja nepieciešams, citām iestādēm izstrādāt un līdz 2020. gada 15. jūnijam iesniegt Finanšu ministrijā stratēģiski pamatotu priekšlikumu par rezerves finansējuma 2 449 000 *euro* izlietojumu programmā “Starptautiskā policijas sadarbība un noziedzības apkarošana” saskaņā ar Saprašanās memorandā par Eiropas Ekonomikas zonas finanšu instrumenta ieviešanu 2014. – 2021. gadā B. pielikuma 2. punktā noteikto.
8. Ņemot vērā informatīvā ziņojuma piektajā sadaļā sniegto informāciju par Eiropas Ekonomikas zonas un Norvēģijas finanšu instrumentu 2014. - 2021. gada perioda divpusējās sadarbības fonda iniciatīvu priekšlikumu atbalstīšanu divpusējās sadarbības fonda konsultatīvajā darba grupā, atbalstīt šādu iniciatīvu īstenošanu ar 100 % donorvalstu finansējumu:
   1. “Starptautisku konferenču cikls ar Norvēģijas un Latvijas ekspertu dalību par korekcijas dienestiem aktuāliem jautājumiem” 98 700 *euro* ar mērķi apmainīties ar pieredzi, pārņemt labo praksi un stiprināt divpusējās attiecības starp Latvijas un Norvēģijas, kā arī citu valstu korekcijas dienestu sistēmu institūcijām;
   2. “Sabiedrības noturības veidošana, izmantojot pārbaudītus zināšanu avotus: Latvijas - Norvēģijas enciklopēdijas pieeja” 52 801 *euro* ar mērķi pārņemt pieredzi un Latvijā modernizēt informācijas izplatīšanu plašai auditorijai;
   3. “Tiltu veidošana starp Latvijas un Norvēģijas demokrātijas festivāliem un pašvaldībām” 56 200 *euro* ar mērķi paplašināt Latvijas un Norvēģijas savstarpējās mijiedarbības iespējas plašākā sabiedrībā;
   4. “Sabiedrības līdzdalība – atslēga demokrātijas nākotnei” 49 997 *euro* ar mērķi sekmēt labās prakses pārņemšanu no Īslandes inovatīvas un efektīvas sabiedrības līdzdalības veicināšanai, valsts pārvaldes un nevalstisko organizāciju sadarbības uzlabošanai.
9. Ņemot vērā informatīvā ziņojuma sestajā sadaļā un informatīvā ziņojuma 5. pielikumā sniegto informāciju par Centrālās finanšu un līgumu aģentūras neatbilstību korekciju Nodarbinātības valsts aģentūras īstenotajā projektā Nr.7.2.1.1/15/I/001 “Jauniešu garantijas” un projektā Nr. 7.1.1.0/15/I/001 “Atbalsts bezdarbnieku izglītībai” un akciju sabiedrības “Daugavpils satiksme” īstenotajā projektā Nr.4.5.1.1/16/I/003 “Videi draudzīga sabiedriskā transporta attīstība Daugavpils pilsētā”, 19 871 *euro*, t.sk. 17 140 *euro* Eiropas Savienības fondu līdzfinansējumuattiecināt uz Eiropas Savienības fondu 2014. - 2020. gada plānošanas perioda virssaistībām un atstāt neizmantotus, nepārdalīt citiem projektiem vai citām projekta darbībām.
10. Ņemot vērā informatīvā ziņojuma astotajā sadaļā sniegto informāciju par nepieciešamību uzsākt investīcijas Eiropas Savienības fondu 2021. - 2027. gada plānošanas periodā jau 2021. gadā, noteikt iespēju ātrāk uzsākt valsts galveno un reģionālo autoceļu kvalitātes uzlabošanas investīciju projektus pie nosacījuma, ja Satiksmes ministrija, veicot nepieciešamās darbības, nodrošina plānošanas dokumentu transporta jomas ieguldījumu priekšnosacījuma pilnīgai izpildei apstiprināšanu Ministru kabinetā un saskaņošanu ar Eiropas Komisiju līdz 2020. gada 31. decembrim.

Ministru prezidents K.Kariņš

Valsts kancelejas direktors J.Citskovskis

Finanšu ministrs J.Reirs